9.12.2010 Jurnalul Oficial al Uniunii Europene L 32439 REGULAMENTUL (UE) NR. 1153/2010 AL COMISIEI din 8 decembrie 2010 de modificare a Regulamentului (UE) nr. 175/2010 în scopul prelungirii perioadei de aplicare a măsurilor pentru controlul creşterii mortalității stridiilor de Pacific (Crassostrea gigas) (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 2006/88/CE a Consiliului din 24 octombrie 2006 privind cerințele de sănătate animală pentru animale şi produse de acvacultură şi privind prevenirea și controlul anumitor boli la animalele de acvacultură (!), în special articolul 41 alineatul (3) și articolul 61 alineatul (3), întrucât: (1) Regulamentul (UE) nr. 175/2010 al Comisiei din 2 martie 2010 de punere în aplicare a Directivei 2006/88/CE a Consiliului în ceea ce priveşte măsurile pentru controlul creşterii mortalității stridiilor din specia Crassostrea gigas în legătură cu detectarea Ostreid herpesvirus 1 pvar (OsHV-l pvar) () a fost adoptat pentru a opri răspândirea unei boli care este posibil să fi fost cauzată de o infecţie virală a stridiilor de Pacific (Crassostrea gigas) în Franța, Irlanda și insulele Anglo- Normande. (2)?  Deoarece nu era clar dacă creşterea mortalității stridiilor de Pacific (Crassostrea gigas) era provocată sau nu de virusul respectiv, măsurile în cauză au fost adoptate cu titlu temporar până la data de 31 decembrie 2010. (3)  Creşterea mortalității stridiilor de Pacific (Crassostrea gigas) în legătură cu detectarea Ostreid herpesvirus 1 pvar (OsHV-1 pvar) a continuat în cursul anului 2010. (4)  Rapoartele privind experiența acumulată de statele membre în cadrul programelor de detectare timpurie a OsHV-l pvar, precum și un aviz din partea Autorităţii Europene pentru Siguranţa Alimentară privind cauzele creşterii mortalității vor fi disponibile doar către sfârșitul anului 2010 şi vor trebui evaluate înainte ca măsurile adoptate în temeiul Regulamentului (UE) nr. 175/2010 să poată fi reevaluate. (5)  În consecinţă, perioada de aplicare a Regulamentului (UE) nr. 175/2010 ar trebui să fie extinsă până la data de 30 aprilie 2011. Prin urmare, regulamentul respectiv ar trebui modificat în consecinţă. (6)  Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală, ADOPTĂ PREZENTUL REGULAMENT: Articolul 1 La articolul 8 alineatul (2) din Regulamentul (UE) nr. 175/2010, data de „31 decembrie 2010” se înlocuieşte cu data de „30 aprilie 2011”. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 8 decembrie 2010. () JO L 328, 24.11.2006, p. 14. () JO L 52, 33.2010, p. 1. Pentru Comisie Președintele JosE Manuel BARROSO